|  |  |
| --- | --- |
| ที่  |  (ที่อยู่หน่วยงานของรัฐเจ้าของเรื่อง) |

 ว/ด/ป

แบบหนังสือเสนอเรื่องต่อคณะรัฐมนตรี

(ประเภทร่างกฎหมาย)

เรื่อง

เรียน เลขาธิการคณะรัฐมนตรี

อ้างถึง (ถ้ามี)

สิ่งที่ส่งมาด้วย ๑. ร่าง............................................

 ๒. รายงานการวิเคราะห์ผลกระทบที่อาจเกิดขึ้นจากกฎหมาย

 ๓. สรุปสาระสำคัญของร่าง........................

 ๔. ตารางเปรียบเทียบในกรณีแก้ไขเพิ่มเติมหรือปรับปรุงพระราชบัญญัติ/ร่างอนุบัญญัติ
ที่มีอยู่แล้ว

 ๕. รายการสรุปผลการรับฟังความคิดเห็น

 ๖. หลักฐานการรับฟังความคิดเห็น

 ๗. หลักฐานการเปิดเผยผลการรับฟังความคิดเห็นและการวิเคราะห์ผลกระทบที่อาจเกิดขึ้นจากกฎหมาย

 ๘. แผนในการจัดทำกฎหมายลำดับรอง กรอบสาระสำคัญและกรอบระยะเวลาของ
ร่างพระราชบัญญัติดังกล่าว

 ด้วย ... (ชื่อหน่วยงานของรัฐเจ้าของเรื่อง/คณะกรรมการเจ้าของเรื่อง) ... ขอเสนอเรื่อง ......... (ชื่อเรื่อง) ......... มาเพื่อคณะรัฐมนตรีพิจารณา/ทราบ โดยเรื่องนี้เข้าข่ายที่จะให้นำเสนอคณะรัฐมนตรีได้
ตามพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. ๒๕๔๘ มาตรา ๔ (....)

 ทั้งนี้ เรื่องดังกล่าวมีรายละเอียด ดังนี้

 **๑. เหตุผลความจำเป็นที่ต้องเสนอคณะรัฐมนตรี**

ระบุข้อกฎหมาย มติคณะรัฐมนตรี คำสั่งของนายกรัฐมนตรี หรือเหตุที่กำหนดให้นำเรื่องเสนอคณะรัฐมนตรี โดย**จะต้องมีความสอดคล้องกับมาตรา ๔ แห่งพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. ๒๕๔๘**

 **๒. ความเร่งด่วนของเรื่อง**

 ระบุกำหนดเวลาที่จะต้องดำเนินการในเรื่องต่าง ๆ ที่เกี่ยวข้องและกำหนดเวลาช้าสุด
ที่คณะรัฐมนตรีจะต้องมีมติเพื่อให้ทันการดำเนินการในเรื่องนั้น ๆ ซึ่งการมีข้อมูลที่ชัดเจนในเรื่องความเร่งด่วนจะทำให้สามารถนำเรื่องเสนอต่อคณะรัฐมนตรีได้ทันตามกำหนดเวลา

 (เรื่องที่ไม่มีความเร่งด่วน ให้ระบุว่า “ไม่มี”)

/**๓. สาระสำคัญ** …

- ๒ -

 **๓. สาระสำคัญและข้อเท็จจริง**

 - ระบุความเป็นมาของเรื่องที่จะเสนอและสภาพปัญหาเพื่อปูพื้นฐานของเรื่อง
ให้คณะรัฐมนตรีได้มีข้อมูลย้อนหลังประกอบการพิจารณาตัดสินใจ

 - ระบุสิ่งที่ดำเนินการมาแล้ว เช่น การอนุมัติ/ให้ความเห็นชอบของคณะกรรมการ
ที่กฎหมายแม่บทกำหนด การพิจารณาของคณะกรรมการยกร่างกฎหมาย การรับฟังความคิดเห็นเกี่ยวกับ
ร่างกฎหมาย การวิเคราะห์ผลกระทบที่อาจเกิดขึ้นจากกฎหมาย เป็นต้น

 - ระบุสาระข้อเท็จจริงของเรื่องที่สอดคล้องกับข้อเสนอของหน่วยงานของรัฐ
ในข้อ ๙ ซึ่งเป็นการอธิบายให้เข้าใจถึงเนื้อหาสาระของประเด็นที่ขอให้นำเสนอต่อคณะรัฐมนตรี

 - กรณีที่มีกฎหมาย มติคณะรัฐมนตรี หรือคำสั่งใด ๆ กำหนดให้ต้องศึกษาวิเคราะห์
ในเรื่องนี้ก่อนดำเนินการ ให้สรุปผลการศึกษาและเสนอรายงานการศึกษามาด้วย (ถ้ามี)

 **๔. สาระสำคัญของร่างกฎหมาย**

 ระบุสาระสำคัญของร่างกฎหมาย และหากเป็นการเสนอกฎหมายเพื่อปรับปรุงแก้ไขกฎหมายเดิมที่มีอยู่แล้ว ให้จัดทำตารางเปรียบเทียบกฎหมายที่มีอยู่เดิมและร่างกฎหมายที่เสนอในครั้งนี้

|  |  |  |
| --- | --- | --- |
| **กฎหมายเดิม** | **ร่างกฎหมายที่เสนอ** | **หมายเหตุ** |
|  |  |  |
|  |  |  |

 **๕. ประโยชน์และผลกระทบ**

 - ระบุประโยชน์ที่ประเทศไทยและ/หรือภาคส่วนต่าง ๆ จะได้รับจากการดำเนินการ
ในเรื่องนี้

 - ระบุผลกระทบที่จะเกิดขึ้น โดยหากดำเนินการในเรื่องนี้จะก่อให้เกิดผลกระทบ
ต่อประชาชนกลุ่มใดบ้าง รวมถึงหน่วยงานของรัฐที่เกี่ยวข้องจะต้องเตรียมการเพื่อรองรับอย่างไร

 **๖. ค่าใช้จ่ายและแหล่งที่มา หรือการสูญเสียรายได้**

 - ระบุจำนวนเงินและแหล่งที่มาของเงินที่ต้องการใช้ในเรื่องนี้ให้ชัดเจน รวมถึง
ผลการดำเนินการตามพระราชบัญญัติวินัยการเงินการคลังของรัฐ พ.ศ. ๒๕๖๑ มาตรา ๒๕ มาตรา ๒๗
หรือมาตรา ๒๘ หรือตามระเบียบว่าด้วยการบริหารงบประมาณรายจ่ายงบกลาง รายการเงินสำรองจ่าย
เพื่อกรณีฉุกเฉินหรือจำเป็น พ.ศ. ๒๕๖๒

 - ระบุถึงการสูญเสียรายได้จากการไม่นำเงินส่งคลังจากการดำเนินการตามข้อเสนอ
ของหน่วยงานของรัฐในเรื่องนี้

 (เรื่องที่ไม่มีค่าใช้จ่าย ให้ระบุว่า “ไม่มี”)

/**๗.** **ความเห็น** ...

- ๓ -

 **๗. ความเห็นหรือความเห็นชอบ/อนุมัติของหน่วยงานที่เกี่ยวข้อง**

 ความเห็นของหน่วยงานหรือคณะกรรมการที่เกี่ยวข้อง ให้สรุปสาระสำคัญของความเห็นให้ชัดเจน (โปรดแนบหลักฐานการพิจารณาในเรื่องดังกล่าว เช่น หนังสือแจ้งผลการพิจารณาและรายงาน
การประชุมมาพร้อมเรื่องที่เสนอคณะรัฐมนตรีด้วย)

 (เรื่องที่ไม่มีความเห็นฯ ให้ระบุว่า “ไม่มี”)

 **๘. ข้อกฎหมายและมติคณะรัฐมนตรีที่เกี่ยวข้อง**

 ระบุชื่อกฎหมายและมาตรา/ข้อที่เกี่ยวข้อง พร้อมทั้งสรุปสาระสำคัญของข้อกฎหมายดังกล่าว รวมทั้งระบุมติคณะรัฐมนตรีอื่น ๆ ที่เกี่ยวข้องกับเรื่องนี้ โดยระบุวันที่คณะรัฐมนตรีมีมติและชื่อเรื่องให้ชัดเจน [มติคณะรัฐมนตรีเมื่อวันที่... (เรื่อง...)] ซึ่งนอกเหนือจากที่ระบุไว้ในข้อ ๑

 (หากไม่มี ให้ระบุว่า “ไม่มี”)

 **๙.** **ข้อเสนอของหน่วยงานของรัฐ/คณะกรรมการเจ้าของเรื่อง**

 ๙.๑ ...........................

 ๙.๒ ...........................

 ระบุประเด็นที่หน่วยงานของรัฐเจ้าของเรื่องต้องการให้คณะรัฐมนตรีมีมติ เช่น รับทราบ อนุมัติ หรือเห็นชอบ โดยแยกเป็นข้อ ๆ ให้ชัดเจน

 (หากระบุข้อเสนอไม่ชัดเจน อาจส่งผลให้หน่วยงานของรัฐเจ้าของเรื่องจะต้องแจ้งข้อมูลเพิ่มเติมเพื่อให้เกิดความชัดเจนว่าประสงค์จะให้คณะรัฐมนตรีมีมติอนุมัติ เห็นชอบ หรือมีมติในเรื่องใด)

 จึงเรียนมาเพื่อโปรดพิจารณานำเสนอคณะรัฐมนตรีต่อไป (ในกรณีที่มีการระบุชั้นความลับของเรื่อง หากประสงค์จะยกเลิกหรือปรับชั้นความลับของเรื่องดังกล่าว ให้ระบุต่อท้ายว่า “ทั้งนี้ หากคณะรัฐมนตรี
มีมติอนุมัติหรือเห็นชอบตามที่เสนอแล้ว ให้ยกเลิกชั้นความลับตั้งแต่วันที่คณะรัฐมนตรีมีมติ”)

 ขอแสดงความนับถือ

 ( )

 รัฐมนตรีว่าการกระทรวง .........

(ต้องเป็นผู้มีอำนาจลงนามตามนัยมาตรา ๖ แห่งตามพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. ๒๕๔๘ เท่านั้น)

หน่วยงานของรัฐเจ้าของเรื่อง

โทร (ชื่อเจ้าหน้าที่เจ้าของเรื่อง)

โทรสาร

ไปรษณีย์อิเล็กทรอนิกส์